Markus Wasmeier
Da Markus Wasmeier (* 9. Septemba 1963 z Schliersee) is a ehemoliga boarischa Schirennlaifa. 1994 is a z Lillehammer (Norwegn) zwoafocha Olympiasiega worn.

Da Markus Wasmeier hod si, nochm End vo seine Sportlakarriere, mit da Pfleg vo da boarischn Kuitua durch de Grindung vo am privatn Museum an Nama gmocht. As Markus Wasmeier Bauernhof- und Wintersportmuseum am Sidufa vom Schliersee is a Freilichtmuseum, des wo oide Bauanhef aus da Zeit um 1800 zoagt. De Bauanhef san im boarischn Obaland obbaut, restauriert und im Freilichtmuseum wieda aufbaut worn.

Da Wasmeier pflegt de boarische Voiksmusi und und spuit Zitha und Schoßgeign.

Auszeichnunga 
Bayerischen Verdienstorden, 2007
Bayerischer Poetentaler, 2011, fia de Pfleg und Dahoidung vo da boarischn Kuitua (Aufbauf vom Markus Wasmeier Bauernhof- und Wintersportmuseum)

Beleg

Olympiateilnehmer (Deutschland)
Deutscher Meister (Ski Alpin)
Sportsoldat (Deutschland)
Träger des Bayerischen Verdienstordens
Geboren 1963
Mann
Person (Schliersee)